Ki hujan

Ki hujan (Thevetia peruviana) nyaéta hiji tangkal nu asalna tina kulawarga Apocynaceae. Asalna ti nagara Meksiko kidul jeung  Amerika Tengah, loba kapanggih hirup di sisi jalan atawa dijieun pager hirup. Ki hujan kagolongkeun tangkal nu mibanda racun glikosida, bisa ngabalukarkeun digitalis (obat  pikeun nguatkeut jantung).

Ciri mandiri
Tangkal ki hujan hirup ngarungkun, jangkung bisa nepika 5 méter. Dahan dina tangkalna loba ngarangkadak, mibanda geutah nu racunan kelirna bodas kawas susu.
Dauna lanset panjang méncos katungtungnakeun 8 - 15 cm, rubakna ngan 0,6 - 1,8 cm. Cupat daunna pondok,  kelirna héjo kolot sedengkeun beulah handapna leuwih ngora.
Tangkalna buleud kelirna héjo kolot semu hawuk, ngajarendil urut régang daun jeung dahan nu geus lésot.
Kembangna konéng kawas tarompét, bijil tina tungtung dahan atawa handapeun cupat daun.
Buahna teuas wanguna kawas segi tilu, kelirna héjo ngagurilap, mun geus kolot atawa asak kelirna robah jadi hideung, geutahan, ukuranna kurang leuwih 5 cm, sikina ngan hiji gedé kelirna abu-abu.

Racun jeung kimia
Dina daun, kembang, jeung sikina mibanda kimia nu disebut cardiac glycosides.
Sikina mibanda 7 cardiac glycosides, tayalian thevetin (neriperdise) A, thevetin B, pruveside, neriifolin, ruvoside (theveneriine), perusitin jeung cerberin.

Kulitna mibanda kimia nu disebut peruvoside, neriifolin, lupeol acetate, jeung theviridoside.
Dina dahan jeung daun ngora mibanda kimia L - (+) bornesetol.
Akarna mibanda kimia neriifolon, thevelene, jeung neriperside.

Ieu tangkal mibandi kimia nu disebut glikosida, bisa ngabalukarkeun digitalis (obat nguatkeun jantung).
Numutkeun catetan nu aya, di pulo Oahu ieu tangkal nu mindeng ngabalukarkeun karacunan parna pikeun manusa.

Kagunaan séjén
Tangkal ki hujan bisa di mangpaatkeun pikeun ngubaran hileudeun, atawa ngubaran kulit nu keuna ku koréngan. 
Geutahna bisa dimangpaatkeun pikeun ngaracun lauk, tangkal na dibebek nepika ancur tuluy diabruskeun ka cai nu aya laukna.

Referensi

Tempo ogé 

 USDA Plants - Thevetia peruviana
 Inchem.org: Thevetia peruviana
 Kemper Center for Home Gardening.org - Thevetia peruviana horticultural info and photos

Apocynaceae
Tutuwuhan Ubar